เรื่องร้องเรียน (ร้องเรียน,เสียงรบกวน) วันที่ 2023-05-23 11:48:39 — แขวงจรเข้บัว เขตลาดพร้าว กรุงเทพมหานคร
ขอร้องเรียนเรื่องรถกะป๊อโดยสารวินลาดปลาเค้าดังนี้ ค่ะ

รถเก่า และขาดการบำรุงรักษาให้อยู่ในสภาพที่ดี และไม่เหมาะสมกับการโดยสาร 

ในหลายๆ คัน ที่นั่งโดยสารฝั่งที่หันหลังให้กับคนขับก็ทำเหมือนลักษณะลำโพงมาให้นั่ง ทั้งสูงกว่าที่นั่งปกติ แข็ง ลื่น หัวแทบจะชิดหลังคารถ โดยปกตินั่งหันหลังก็ค่อนข้างเวียนหัวอยู่แล้ว ยิ่งทำให้นั่งลำบากขึ้นไปอีก คนขับรถบางคันก็ขับรถได้เวียนหัว คลื่นไส้มากค่ะ

และใช้แตรรถใหญ่ เหมือนเสียงแตรรถพ่วง มาเป็นแตรรถกะป๊อ ซึ่งเสียงดัง ได้ยินแล้วตกใจมาก คนแก่หัวใจจะวายได้นะคะ

เวลาฝนตกก็ไม่มีผ้าพลาสติกกันฝนให้ผู้โดยสาร บางคันมีแค่ผ้าบางๆ ฝนก็สาดเปียกอยู่ดีค่ะ

ผู้โดยสารจ่ายเงิน 10 บาท ซึ่งก่อนนี้เก็บที่ 8 บาท ก็เข้าใจนะคะ ว่าของแพง น้ำมันแพง ค่าใช้จ่ายเพิ่ม ไม่ได้ขึ้นราคามานาน แต่ผู้โดยสารก็หวังว่า ขึ้นราคาแล้ว ก็ขอให้นั่งโดยสารแบบสะดวก ปลอดภัย ไม่ใช่เหมือนกับขอติดรถไปลงหน้าบ้านค่ะ

ขอบพระคุณค่ะ 🙏🏻